АҞӘА, абҵ 13 – Sputnik. Ҩажәеижәаба инареиҳаны ԥсаҵла еиҭаҳан Аҟәа Диоскураа рыԥшаҳәаҿы, Аразра амш аҽны. Араҟа ааигәа иҟаз аԥша ӷәӷәа аҵлақәа ааха рнаҭеит.
Аҟәа аԥшаҳәа ариаҵәара акциа ихы алаирхәит ақалақь аиҳабы иусқәа назыгӡо Адгур Ҳаразиа.
"Ари акциа акыр хәарҭара злоу аԥшьгароуп. Аиҳарак угәы иахәартә иҟоуп ашколхәыҷқәа ари аусмҩаԥгатә иахьалахәу. Сыхәҭаахь ала исҳәар сылшоит, Аҟәа Ахадара еснагь адгылара шаанарԥшло ас еиԥш иҟоу апроектқәа", — иҳәеит Адгур Ҳаразиа.
Ари аԥшьгара азҿлымҳара аарԥшны рхы аладырхәит ауаажәлар, ашколхәыҷқәа.